《偶见》
明代·陶安

前乎万古后乎今，天体高明地体深。要识此身超众物，只缘真理具中心。

红炉有燄消融雪，黄壤成堆拣出金。杖屦出门行不已，泰山绝顶许登临。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。